Frijid Pink

Οι Frijid Pink είναι αμερικάνικο ροκ συγκρότημα, το οποίο δημιουργήθηκε το 1967 στο Ντιτρόιτ των Ηνωμένων Πολιτειών και διαλύθηκε το 1975 αφού κυκλοφόρησε τέσσερις δίσκους. Το συγκρότημα επανενώθηκε το 2007 και συνεχίζει μέχρι σήμερα, με σκοπό την κυκλοφορία ενός νέου άλμπουμ.

Βιογραφία
Οι Frijid Pink δημιουργήθηκαν το 1967 μετά τη διάλυση του συγκροτήματος The Detroit Vibrations, από τον κιθαρίστα Γκάρι Ρέι Τόμπσον, τον μπασίστα Τομ Χαρις, τον τραγουδιστή Τομ Μπίντρι και το ντράμερ Ρικ Στίβενς. Ο τραγουδιστής υιοθέτησε το καλλιτεχνικό όνομα Κέλι Γκριν και το συγκρότημα έπαιζε ζωντανά επί δύο χρόνια στην περιοχή του Ντιτρόιτ.
Το 1969, υπέγραψαν στην "Parrot Records" και κυκλοφόρησαν τα σινγκλ "Tell Me Why" και "Drivin' Bles", πριν γνωρίσουν μεγάλη επιτυχία με τη διασκευή του "House of the Rising Sun" των Animals. Το συγκεκριμένο σινγκλ σκαρφάλωσε στο # 7 του Billboard των Ηνωμένων Πολιτειών,Frijid Pink - Frijid Pink | Awards | AllMusic το # 1 στη Γερμανία,www.charts.de, Friid Pink το # 4 στη Μεγάλη Βρετανία και το # 3 στον Καναδά, όπου έγινε χρυσό.FRIJID PINK | Artist | Official Charts Η δημοτικότητα των Frijid Pink ήταν τόσο μεγάλη στη γενέτειρα τους, όπου σε μία συναυλία τους στο "Grande Ballroom" του Ντιτρόιτ οι ανερχόμενοι, τότε, Led Zeppelin άνοιξαν την εμφάνιση τους.Julian Cope presents Head Heritage | Unsung | Reviews | Frijid Pink Το ομώνυμο άλμπουμ γνώρισε μεγάλη επιτυχία ανεβαίνοντας στο # 11 στις Ηνωμένες Πολιτείες και το # 5 στον Καναδά, ωθούμενο από τη επιτυχία του σινγκλ.
Ακολούθησε το "Defrosted" τον Ιούνιο του 1970 με την επιτυχία "Sing a Song for Freedom" να σκαρφαλώνει στο # 55 του Billboard και το Top-30 στον Καναδά, αλλά το άλμπουμ να μην καταφέρνει να μπει στο Top-100. Την ίδια περίοδο, εκδόθηκε και άλλο ένα σινγκλ από το ντεμπούτο τους με τη διασκευή στο "Heartbreak Hotel" του Έλβις Πρίσλεϊ, όντας το τελευταίο επιτυχημένο κομμάτι των Frijid Pink.
Οι Μπίντρι και Τόμπσον αντκαταστάθηκαν από τον Τζον Γουίρινγκ στα φωνητικά και τον Γκρεγκ Γουέμπ στην κιθάρα, ενώ ο κιμπορντίστας Λάρι Ζελάνκα ολοκλήρωσε τη σύνθεση του συγκροτήματος. Οι Frijid Pink ηχογράφησαν το "Earth Omen" με έντονες progressive rock επιρροές. Τρία χρόνια αργότερα, το συγκρότημα κυκλοφόρησε το "All Pink Inside" μέσω της "Fantasy Records", με τον Τζο Μπέικερ στα φωνητικά και τον Λάρι Ποπολίζιο στο μπάσο. Μετά από αυτή την κυκλοφορια, το συγκρότημα διαλύθηκε.
Το 2001, μία νέα εκδοχή των Frijid Pink δημιουργήθηκε με σκοπό την κυκλοφορία του άλμπουμ "Inner Heat", το οποίο δεν εκδόθηκε λόγω ανάκλισης από την "Dynasty Records".
Το 2005, οι Τομ Χάρις, Τομ Μπίντρι και Ρικ Στίβενς ένωσαν τις δυνάμεις τους με τον κιθαρίστα Στιβ Ντάνσμπι και τον κιμπορντίστα Λάριν Μάικλς. Δύο χρόνια αργότερα, με τον Στίβενς ως μοναδικό αρχικό μέλος τους, οι Frijid Pink ενέταξαν στη σύνθεση τον μπασίστα Μπρεντ Όστιν, τους κιθαρίστες Ρίκι Χάουκε και Ρικ Ζάιτμαλ και τον κιμπορντίστα Τσακ Μάνγκους.
Το 2014, υπέγραψαν στην "Dynasty Records" και κυκλοφόρησαν το άλμπουμ "Made in Detroit".

Δισκογραφία
Επίσημα άλμπουμ
 Frijid Pink (1970,  #5  # 11Αμερικάνικα τσαρτ, Frijid Pink  # 37Γερμανικά τσαρτ, άλμπουμ)
 Defrosted (1970,  # 149Αμερικάνικα τσαρτ, Defrosted)
 Earth Omen (1972)
 All Pink Inside (1975)
 Made in Detroit (2014)Συλλογές
 The Beginning Vol. 5 (1973)
 Hibernated (2002)
 Frijid Pink, Frijid Pink, Frijid Pink (2011)

Σινγκλ
 Tell Me Why (1969,  #70)
 Drivin' Blues (1969)
 House of the Rising Sun (1970,  # 7,  # 3,  # 4,  # 1,  # 1Νορβηγικά τσαρτ, σινγκλ,  # 3Ολλανδικά τσαρτ, σινγκλ,  # 2Ελβετικά τσαρτ, σινγκλ,  # 3Αυστριακά τσαρτ, σινγκλ)
 Sing A Song For Freedom (1970,  #55,  # 22,  # 33Γερμανικά τσαρτ, Sing a Song for Freedom)
 Heartbreak Hotel (1970,  #72,  # 38)
 Music For The People (1971)
 We're Gonna Be There (1971)
 I Love Her (1972)
 Earth Omen (1972)
 Go Now (1972)
 Rainbow Rider (1973)
 Big Betty (1973)

 Εξωτερικοί σύνδεσμοι 
 Frijid Pink | Your Detroit Rock Heros

Παραπομπές

Πηγές
 Frijid Pink | Biography | AllMusic
 Michigan Rock and Roll Legends - FRIJID PINK
 Frijid Pink Biography | OLDIES.com

Κατηγορία:Μουσικά συγκροτήματα από το Ντιτρόιτ
Κατηγορία:Rock συγκροτήματα από Μίσιγκαν